《种基祖蔡仲逸孙祖显一时宦游荆州官閒无事五》
宋代·章甫

君不闻蓟孝廉，日饭二十家。
一朝拂袖去京国，追之不可空咨嗟。
又不闻宾头卢，应供四天下。
神通妙用固非难，中有巍然不动者。
今年有客来荆州，半世生涯一敝裘。
仙凤道骨媿二士，诸公亦许相追游。
迩来传食初无问，醉饱无劳主人劝。
绝胜诗人杜拾遗，所历诸家才一饭。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。